Flere forlanger et ministersvar

- Ministeren må forklare, hvordan det kan gå til at Rigspolitiet ikke har anvendt den korrekte metode for hastesager. Sådan lyder kommentaren til "smøleri" med DNA-testen i voldtægtssagen fra Løgstør. Og det får ham til at stille et såkaldt paragraf 20 spørgsmål til justitsminister Lene Espersen om sagen. Andre politikere vil også presse på overfor justitsministeren. Forløbet var sådan: 28. december 2006  bliver den 85-årige kvinde i Løgstør voldtaget. 7. marts i 2007 kendes DNA-profilen fra voldtægten, men den matcher ingen i systemet. 27. marts registreres DNA-profilen fra den gamle voldssag. Men den bliver ikke matchet med voldtægtsprofilen. Fem dage senere den 1. april voldtages ENDNU en kvinde i Løgstør - den 78-årige. 3. maj kommer profilen så - og man konstaterer at det er samme gerningsmand, som står bag begge voldtægter. Men stadig er der ikke nogen som sammenligner DNA-profilen. Først den 22. maj - godt en måned efter voldsmandens profil er i systemet - bliver han anholdt.